Alle med i Meløy - INFORMASJONSBREV

Meløy kommune har en tilskuddsordning kalt Alle med i Meløy. Søknader behandles fortløpende (ingen søknadsfrist) og midler fordeles inntil kassa er tom. Ordningen administreres av kulturkontoret.

For hvem:
Barn og unge i alderen 6 år til de er ferdige med videregående skole, som lever i lavinntektshusholdning og har bostedsadresse i Meløy.

Hva gis det støtte til:
kontingenter, aktiviteter og utstyr til enkeltpersoner slik at barn og unge fra lavinntektsfamilier kan delta på organiserte fritidsaktiviteter.

Hvor mye:
Inntil kroner 3.000,- i tilskudd per person per år som en engangsstøtte.

I særskilte tilfeller kan det gis ytterligere støtte.

Hvem kan søke (på vegne av barnet):
Ledere eller ansvarlige for lag/foreninger eller representanter for offentlige instanser som har kjennskap til barnet/ungdommen. Barnet eller familien kan ikke søke selv.

Krav til søker:
Den som søker har ansvar for å følge opp at barnet/ungdommen deltar i aktiviteten det er søkt støtte til. Med dette menes det at den som søker skal hjelpe barnet til å huske på/komme seg til aktiviteten i starten, ikke at den voksne må følge til aktiviteten hver gang. Søker vil også ha ansvar for å betale utlegg og sende inn kvitteringer.

Det er den som søker som må vurderer om familien er i en slik situasjon at et bidrag fra Alle med i Meløy vil være avgjørende for om barnet kan delta på en aktivitet eller ikke. (Alle med i Meløy er ikke ment å være et håndslag til lag- og foreninger som har trøbbel med å inndrive kontingenter.) Det er barnets/familiens situasjon som er avgjørende.

Krav til søknaden:
Vedlagte søknadsskjema må benyttes. Vær nøye med å fylle ut hele søknadsskjemaet, og husk innsending av kvitteringer i ettertid. Dersom søker er en kommunal tjeneste ordnes det økonomiske internt.

Spørsmål om ordningen: Ta kontakt med fagleder kultur Grete H. Stenersen på tlf. 75 71 00 00.

Med vennlig hilsen

Grete H. Stenersen
fagleder kultur